ai4bharat/Pralekha huggingface dataset:
ప్రధాన మంత్రి కార్యాలయం
జనవరి3వ తేదీ న 108వ ఇండియన్ సైన్స్ కాంగ్రెసు ను ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2023వ సంవత్సరం లో జనవరి 3వ తేదీ నాడు ఉదయం 10 గంటల 30 నిమిషాల వేళ లో వీడియో కాన్ఫరెన్స్ మాధ్యం ద్వారా 108వ ఇండియన్ సైన్స్ కాంగ్రెస్  ని ఉద్దేశించి ప్రసంగించనున్నారు.
ఈ సంవత్సరం ఐఎస్ సి లో ప్రధానమైన ఇతివృత్తం గా ‘‘మహిళల కు సశక్తీకరణ కల్పన తో సహా నిరంతర అభివృద్ధి సాధన కోసం విజ్ఞాన శాస్త్రం మరియు సాంకేతిక విజ్ఞానం అండదండ లను పొందడం’’ అనే దానిని ఎంపికచేయడమైంది. ఈ మహాసభ నిర్వహణ క్రమం లో నిరంతర అభివృద్ధి, మహిళ ల సశక్తీకరణ మరియు వీటిని సాధించడం లో విజ్ఞాన శాస్త్రం మరియు సాంకేతిక విజ్ఞానం ల పాత్ర అనే అంశాల పై చర్చ లు చోటు చేసుకోనున్నాయి. ఈ మహాసభ లో పాల్గొనే మహిళల కు సైన్స్, టెక్నాలజీ, ఇంజీనియరింగ్, మేథమేటిక్స్  సంబంధి విద్య, పరిశోధన పరమైన అవకాశాలు, ఇంకా ఆర్థిక భాగస్వామ్యం వరకు సమానమైన అవకాశాల ను అందజేసే పద్ధతుల ను వెతకే ప్రయాసల తో పాటు గా శిక్షణ, పరిశోధన మరియు పరిశ్రమ రంగాల లోని ఉన్నత స్థాయిల లో మహిళల యొక్క సంఖ్య ను పెంపు చేయడం కోసం అనుసరించవలసిన మార్గాల పైన కూడా చర్చల ను మరియు వాదోపవాదాల ను జరపనున్నారు. విజ్ఞాన శాస్త్రం లో మరియు సాంకేతిక విజ్ఞానం లో మహిళ ల తోడ్పాటు ను కళ్లకు కట్టేటందుకు ఒక ప్రత్యేక కార్యక్రమాన్ని కూడా నిర్వహించడం జరుగుతుంది. ఈ ప్రదర్శనల లో భాగం గా ప్రసిద్ధ మహిళా శాస్త్రవేత్త లు ఉపన్యాసాల ను ఇస్తారు.
ఐఎస్ సి తో పాటు గా అనేక ఇతర కార్యక్రమాల ను కూడా ఏర్పాటు చేయడం జరుగుతుంది. బాలల్లో విజ్ఞాన శాస్త్ర సంబంధమైన ఆసక్తి ని మరియు స్వభావాన్ని ప్రోత్సహించడంలో సాయపడేందుకు గాను చిల్డన్స్ సైన్స్ కాంగ్రెసు ను కూడా నిర్వహించడం జరుగుతుంది. ఇక ఫార్మర్స్ సైన్స్ కాంగ్రెస్ యేమో బయో- ఇకానమి ని మెరుగుపరచడానికి మరియు వ్యవసాయం వైపునకు యువతీయువకుల ను ఆకర్షించడానికి ఒక వేదిక ను అందించనుంది. ట్రైబల్ సైన్స్ కాంగ్రెసు ను సైతం ఏర్పాటు చేయడం జరుగుతుంది. ఈ ట్రైబల్ సైన్స్ కాంగ్రెస్ ఆదివాసి మహిళల సశక్తీకరణ పైన కూడా శ్రద్ధ ను వహిస్తూనే, స్వదేశీ ప్రాచీన జ్ఞాన ప్రణాళిక మరియు అభ్యాసం తాలూకు విజ్ఞాన శాస్త్ర పద్ధతుల ను చాటిచెప్పేందుకు ఒక వేదిక ను కూడా అందించనున్నది.
ఈ విధమైనటువంటి కాంగ్రెస్ యొక్క ఒకటో సమావేశాన్ని 1914వ సంవత్సరం లో ఏర్పాటు చేయడమైంది. ఐఎస్ సి తాలూకు 108వ వార్షిక సభ ను రాష్ట్రసంత్ తుక్ డోజి మహారాజ్ నాగ్ పుర్ యూనివర్సిటి లో నిర్వహించడం జరుగుతుంది. ఈ విశ్వవిద్యాలయం ఈ సంవత్సరం లో తన శతాబ్ది ని కూడా జరుపుకొంటోంది.
కార్పొరేట్ వ్యవహారాల మంత్రిత్వ శాఖ
విదేశాలు, విదేశీ సంస్థలతో 'ఇన్స్టిట్యూట్ ఆఫ్ కాస్ట్ అకౌంటెంట్స్ ఆఫ్ ఇండియా', 'ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా' చేసుకున్న ఎంవోయూకు కేంద్ర మంత్రివర్గం ఆమోదం
విదేశాలు, విదేశీ సంస్థలతో 'ఇన్స్టిట్యూట్ ఆఫ్ కాస్ట్ అకౌంటెంట్స్ ఆఫ్ ఇండియా' , 'ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా  చేసుకున్న అవగాహన ఒప్పందాలకు  ప్రధాని శ్రీ నరేంద్ర మోదీ ఆధ్వర్యంలోని కేంద్ర మంత్రివర్గం ఎక్స్-పోస్ట్ ఫాక్టో  అనుమతులు ఇచ్చింది.
ఆస్ట్రేలియాకు చెందిన 'ఇన్స్టిట్యూట్ ఆఫ్ పబ్లిక్ అకౌంటెంట్స్', బ్రిటన్ సంస్థలైన 'చార్టర్డ్ ఇన్స్టిట్యూట్ ఫర్ సెక్యూరిటీస్ అండ్ ఇన్వెస్ట్మెంట్', 'చార్టర్డ్ ఇన్స్టిట్యూట్ ఆఫ్ పబ్లిక్ ఫైనాన్స్ అండ్ అకౌంటెన్సీ', ఇన్స్టిట్యూట్ ఆఫ్ చార్టర్డ్ సెక్యూరిటీస్ అండ్ అడ్మినిస్ట్రేటర్స్', శ్రీలంకకు చెందిన 'ఇన్స్టిట్యూట్ ఆఫ్ సర్టిఫైడ్ మేనేజ్మెంట్ అకౌంటెంట్స్'తో ఐసీవోఏఐ, ఐసీఎస్ఐ అవగాహన ఒప్పందాలు చేసుకున్నాయి.
వార్షిక సమావేశాలు/ శిక్షణ కార్యక్రమాలు/ వర్క్షాపులు, సెమినార్లు, ఉమ్మడి పరిశోధన ప్రాజెక్టుల్లో పాల్గొనడం ద్వారా పరిజ్ఞానం, అనుభవాలు, సాంకేతికతను పంచుకోవడం కోసం పరస్పర అర్హతలు, సహకార కార్యకలాపాల పరిధిని గుర్తించడం వంటివాటిని ఈ ఒప్పందాలు సులభతరం చేస్తాయి.
ప్రభావం :
లబ్ధిదారు దేశాల మధ్య సమానత్వం, ప్రజా జవాబుదారీతనం, ఆవిష్కరణల లక్ష్యాల అభివృద్ధికి ఈ ఎంవోయూలు ఉపకరిస్తాయి.
పూర్వరంగం:
పార్లమెంటు రూపొందించిన ప్రత్యేక చట్టమైన 'కాస్ట్ అండ్ వర్క్స్ అకౌంటెంట్స్ చట్టం-1959' ద్వారా 'ఇన్స్టిట్యూట్ ఆఫ్ కాస్ట్ అకౌంటెంట్స్ ఆఫ్ ఇండియా'ను  స్థాపించారు. 'కాస్ట్ అకౌంటెన్సీ' వృత్తిని నియంత్రించే చట్టబద్ధ సంస్థ ఇది. 'కాస్ట్ అకౌంటెన్సీ'కి సంబంధించి భారత్లో గుర్తింపుగల ఏకైక చట్టబద్ధ సంస్థ ఇది.
'కంపెనీ సెక్రటరీల చట్టం-1980'  ద్వారా 'ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా'ను  స్థాపించారు. మన దేశంలో కంపెనీ కార్యదర్శుల వృత్తిని అభివృద్ధి చేయడం, నియంత్రించడం ఈ సంస్థ విధులు.
సాంఘిక న్యాయం, మరియు సాధికారత మంత్రిత్వ శాఖ
ఉచిత మానసిక ఆరోగ్య పునరావాస హెల్ప్లైన్  "కిరణ్"ను ప్రారంభించిన కేంద్ర మంత్రి శ్రీ థావర్చంద్ గెహ్లోత్
రోజులో 24 గంటలూ పనిచేసే ఉచిత మానసిక ఆరోగ్య పునరావాస హెల్ప్లైన్  "కిరణ్"ను కేంద్ర సాంఘిక న్యాయం, సాధికారత శాఖ మంత్రి శ్రీ థావర్చంద్ గెహ్లోత్ ప్రారంభించారు. వర్చువల్ పద్ధతిలో ఈ కార్యక్రమం జరిగింది. మానసిక అనారోగ్యాలతో బాధపడేవారికి సాయం చేసేందుకు, ముఖ్యంగా కరోనా సమయంలో ఈ తరహా కేసులు పెరుగుతున్న దృష్ట్యా ఈ హెల్ప్లైన్ను ఏర్పాటు చేశారు. దీనికి సంబంధించి పోస్టర్, బ్రోచర్, పుస్తకాన్ని కూడా మంత్రి ఆవిష్కరించారు. హెల్ప్లైన్పై సవివర ప్రదర్శనను వీక్షించారు.
మానసిక అనారోగ్యాన్ని తొలి దశలోనే గుర్తించడం, ప్రాథమిక చికిత్స, మానసిక మద్దతు, ఒత్తిడి నిర్వహణ, మానసిక ఆరోగ్యం, సానుకూల ధోరణిని పెంచడం వంటి లక్ష్యాలతో మానసిక ఆరోగ్య సేవలను కిరణ్ హెల్ప్లైన్ అందిస్తుందని మంత్రి శ్రీ గెహ్లోత్ వెల్లడించారు. ఒత్తిడి, ఆతృత, నిరాశ, భయాందోళనలు, కుంగుబాటు, పోస్ట్ ట్రామాటిక్ స్ట్రెస్ డిజార్డర్లు, మత్తు పదార్థాలు, ఆత్మహత్య ఆలోచనలు, సంక్షోభ ప్రేరేపిత మానసిక సమస్యలు, మానసిక ఆరోగ్య అత్యవసర పరిస్థితులతో బాధ పడేవారికి ఈ హెల్ప్లైన్ సేవలు అందిస్తుంది. వ్యక్తులు, కుటుంబాలు, ఎన్జీవోలు, తల్లిదండ్రుల సంఘాలు, వృత్తిపర సంఘాలు, ఆస్పత్రులు సహా దేశంలో సాయం కోరిన ప్రతి ఒక్కరికీ 13 భాషల్లో హెల్ప్లైన్ ద్వారా తొలి దశ సలహా, కౌన్సెలింగ్ అందుతుంది. మానసిక రుగ్మతలతో బాధపడే వ్యక్తులు, కుటుంబ సభ్యులకు ఈ హెల్ప్లైన్ ఉపయుక్తంగా ఉంటుందని మంత్రి ఆశాభావం వ్యక్తం చేశారు.
బీఎస్ఎన్ఎల్ సాంకేతిక సాయంతో, ఏ ఒక్కరోజూ సెలవు లేకుండా, రోజులో 24 గంటలూ ఈ హెల్ప్లైన్ పనిచేస్తుంది. ఇందులో 8 జాతీయ సంస్థలు సహా 25 సంస్థలు, 660 మంది మనస్తత్వవేత్తలు, 668 మానసిక వైద్యులు భాగస్వాములుగా ఉన్నారు. హిందీ, అస్సామీ, తమిళం, మరాఠీ, ఒరియా, తెలుగు, మలయాళం, గుజరాతీ, పంజాబీ, కన్నడ, బెంగాలీ, ఉర్దూ, ఆంగ్ల భాషల్లో హెల్ప్లైన్ ద్వారా సాయం అందుతుంది.
దేశంలో ఎక్కడి నుంచైనా, ఏ నెట్వర్క్ ద్వారా అయినా 1800-599-0019 టోల్ ఫ్రీ నంబర్కు కాల్ చేయవచ్చు. కాల్ చేయగానే మొదట స్వాగత సందేశం వినిపిస్తుంది. భాషను ఎంచుకునే అంకెను నొక్కమని సూచిస్తుంది. భాష ఎంపిక తర్వాత, రాష్ట్రం లేదా కేంద్ర పాలిత ప్రాంతాన్ని ఎంచుకోవాలి. ఆ తర్వాత, ఫోన్ చేసిన వ్యక్తి కోరుకున్న రాష్ట్రంలోని హెల్ప్లైన్ కేంద్రానికి కాల్ కలుస్తుంది. అక్కడి నుంచి మానసిక వైద్య నిపుణుడు లైన్లోకి వచ్చి సమస్య పరిష్కారానికి సలహాలు ఇస్తారు. లేదా మరింత వైద్య సాయానికి సిఫారసు చేస్తారు.
చెన్నైలోని 'నేషనల్ ఇన్స్టిట్యూట్ ఫర్ ది ఎంపర్మెంట్ ఆఫ్ పర్సన్స్ విత్ మల్టిపుల్ డిజేబిలిటీస్', సెహోర్లోని 'నేషనల్ ఇన్స్టిట్యూట్ ఆప్ మెంటల్ హెల్త్ రీహాబిలిటేషన్' సంస్థలు హెల్ప్లైన్ను సమన్వయపరుస్తున్నాయి. 'ఇండియన్ అసోసియేషన్ ఆఫ్ క్లినికల్ సైకాలజిస్ట్స్', 'ఇండియన్ సైక్రియాట్రిస్ట్స్ అసోసియేషన్', 'ఇండియన్ సైకియాట్రిక్ సోషల్ వర్కర్స్ అసోసియేషన్' వృత్తిపర మద్దతు అందిస్తున్నాయి.
జాతీయ సంస్థలు... సెహోర్లోని ఎన్ఐఎంహెచ్ఆర్; దిల్లీలోని పీడీయూ-ఎన్ఐపీపీడీ; చెన్నైలోని ఎన్ఐఈపీఎండీ; సికింద్రాబాద్లోని ఎన్ఐయూఈపీఐడీ; డెహ్రాడూన్లోని ఎన్ఐఈపీవీడీ; ముంబైలోని ఏజేవై-ఎన్ఐఎస్హెచ్డీ; కటక్లోని ఎస్వీ-ఎన్ఐఆర్టీఏఆర్; కోల్కతాలోని ఎన్ఐఎల్డీ; నోయిడా, నవీ ముంబై, కోల్కతాలోని ప్రాంతీయ కేంద్రాలు ఈ హెల్ప్లైన్లో సహాయ కేంద్రాలుగా పాల్గొంటున్నాయి.
అహ్మదాబాద్, సుందర్నగర్, గువాహటి, దేవన్గిరి, నెల్లూరు, రాజ్నందగావ్, శ్రీనగర్, కోజికోడ్, అండమాన్&నికోబార్ దీవులు, భోపాల్, త్రిపుర, నాగ్పుర్, గోరఖ్పూర్, లఖ్నవూలోని మిశ్రమ ప్రాంతీయ కేంద్రాలు కూడా హెల్లైన్లో భాగస్వాములుగా పనిచేస్తున్నాయి.
ప్రధాన మంత్రి కార్యాలయం
సాఫ్ట్ బ్యాంక్ కార్పొరేశన్ బోర్డు డైరెక్టరు మరియు వ్యవస్థాపకుడు శ్రీ మాసాయోశీసోన్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ సాఫ్ట్ బ్యాంక్ కార్పొరేశన్ బోర్డు డైరెక్టరు మరియు వ్యవస్థాపకుడు శ్రీ మాసాయోశీ సోన్ తో టోక్యో లో ఈ రోజు  న సమావేశమయ్యారు. వారు భారతదేశం యొక్క స్టార్ట్-అప్ రంగం లో సాఫ్ట్ బ్యాంక్ పాత్ర ను ప్రధాన మంత్రి ప్రశంసించారు. భారతదేశం లో సాంకేతిక విజ్ఞానం, శక్తి మరియు ఆర్థికం వంటి కీలక రంగాల లో సాఫ్ట్ బ్యాంక్ యొక్క భావి భాగస్వామ్యాన్ని గురించి చర్చించారు.
వారు భారతదేశం లో ‘ఈజ్ ఆఫ్ డూయింగ్ బిజ్ నెస్’ ను సమర్ధమైంది గా చేసేందుకు జరుగుతున్న వివిధ సంస్కరణ ల విషయమై చర్చించారు. సాఫ్ట్ బ్యాంకు భారతదేశం లో ఎక్కడెక్కడ తన పెట్టుబడుల ను అధికం చేసుకొనేందుకు ఆస్కారం ఉందనే విషయం లో కొన్ని విశిష్ట ప్రతిపాదన లు సమావేశం లో ప్రస్తావనకు వచ్చాయి.
ప్రధాన మంత్రి కార్యాలయం
మైసూరుదసరా ఉత్సవాల దృశ్యాల ను శేర్ చేసిన ప్రధాన మంత్రి
మైసూరు దసరా ఉత్సవాల తాలూకు దృశ్యాల ను ప్రధాన మంత్రి శ్రీ నరేంద్ర మోదీ శేర్ చేస్తూ, మైసూరు ప్రజలు వారి యొక్క సంస్కృతి ని మరియు వారసత్వాన్ని శోభాయమానమైన రీతి లో పరిరక్షించుకోవాలని చాటుకొంటున్న నిబద్ధత ను ప్రశంసించారు. మైసూరు కు తాను జరిపిన యాత్ర తాలూకు మధురమైన స్మృతుల ను ప్రధాన మంత్రి గుర్తుకు తెచ్చుకొన్నారు. ఈ మధ్యే 2022 యోగ దినం సందర్భం లో ఆయన అక్కడ కు వెళ్లారు.
పౌరుల లో ఒకరు చేసిన ఒక ట్వీట్ ను ప్రధాన మంత్రి ఉదాహరిస్తూ,
‘‘మైసూరు దసరా దర్శనీయం. మైసూరు ప్రజలు వారి యొక్క సంస్కృతి ని మరియు వారసత్వాన్ని అంత శోభాయమానం గా పరిరక్షించుకొంటున్నందుకు నేను వారి ని కొనియాడుతున్నాను. నా మైసూరు సందర్శన ల తాలూకు ఆప్యాయమైనటువంటి జ్ఞాపకాలు నా దగ్గరున్నాయి. ఈ మధ్యే 2022 యోగ దినం నాడు నేను అక్కడ కు వెళ్లాను.’’ అని తాను ఒక ట్వీట్ లో పేర్కొన్నారు.
భారత పోటీ ప్రోత్సాహక సంఘం
మెట్సో ఓజ్కు చెందిన ఖనిజాల వ్యాపారాన్ని ఔటోటెక్ ఓజ్ కొనుగోలు చేయడానికి సీసీఐ అనుమతి
మెట్సో ఓజ్ కు చెందిన ఖనిజాల వ్యాపారాన్ని ఔటోటెక్ ఓజ్  సంస్థ కొనుగోలు చేయడానికి కాంపిటీషన్ కమిషన్ ఆఫ్ ఇండియా  పచ్చజెండా ఊపింది. కాంపిటీషన్ చట్టం 2002లోని సెక్షన్ 31 ప్రకారం ఈ కొనుగోలుకు ఆమోదముద్ర వేసింది.
ప్రతిపాదిత కలయిక.., మెట్సో ఖనిజ వ్యాపారం ను ఔటోటెక్ పొందటానికి సంబంధించినది. మెట్సోకు చెందిన అన్ని ఆస్తులు, అప్పులు, హక్కులు, బాధ్యతలు, ఖనిజాల వ్యాపారం  ఔటోటెక్కు చెందుతాయి. ఇదే ప్రతిపాదిత కలయిక.
ఫిన్లాండ్ కంపెనీల చట్టానికి అనుగుణంగా, మెట్సో మినరల్స్ పాక్షిక విభజన ద్వారా 'ప్రతిపాదిత కలయిక' సాధ్యమవుతుంది. మెట్సో మినరల్స్ను ఔటోటెక్కు బదిలీ చేసినందుకుగాను, ఔటోటెక్లో కొత్తగా జారీ చేసే వాటాలను మెట్సో వాటాదారులు పొందుతారు. కొత్త షేర్లలో ఎక్కువ భాగాన్ని  కలిగి ఉంటారు. మెట్సో ఔటోటెక్ పేరిట ఈ సంస్థ నడుస్తుంది. మెట్సోకు చెందిన మిగిలిన వ్యాపారాలు 'నెలెస్' పేరిట స్వతంత్ర్యంగా పనిచేస్తాయి.
ఔటోటెక్, ఫిన్లాండ్ చట్టాల ప్రకారం స్థాపితమైన ప్రభుత్వ రంగ సంస్థ. ఔటోటెక్ ఇండియా ప్రైవేట్ లిమిటెడ్, లారొక్స్ ఇండియా ప్రైవేట్ లిమిటెడ్ పేరిట ఈ గ్రూపునకు భారతదేశంలో రెండు సంస్థలున్నాయి. ఖనిజాల ప్రాసెసింగ్, లోహాల శుద్ధితోపాటు సేవల రంగంలో వ్యాపారాలున్నాయి.
మెట్సో కూడా ఫిన్లాండ్ చట్టాల ప్రకారం నమోదైన ప్రభుత్వ రంగ సంస్థ. మెట్సో ఇండియా ప్రైవేట్ లిమిటెడ్, ఆర్ఎంఈబీఎస్ కంట్రోల్స్ ప్రైవేట్ లిమిటెడ్ పేరిట ఈ గ్రూపునకు మన దేశంలో రెండు సంస్థలున్నాయి. మైనింగ్, కంకర, వాల్వ్ల తయారీ వ్యాపారాలను ఈ సంస్థలు చేస్తాయి.
'కాంపిటీషన్ కమిషన్ ఆఫ్ ఇండియా నిబంధనలు-2011'లోని 25  నిబంధన కింద, ఇరు పార్టీలు ప్రతిపాదించిన సవరణలకు లోబడి ప్రతిపాదిత కలయికను కమిషన్ ఆమోదించింది.
(Visitor Counter : 140
ప్రధాన మంత్రి కార్యాలయం
భారత క్రికెట్ జట్టు ను అభినందించిన ప్రధాన మంత్రి
ఆస్ట్రేలియా లో విజయం సాధించినందుకు భారత క్రికెట్ జట్టు కు ప్రధాన మంత్రి శ్రీ నరేంద్ర మోదీ అభినందనలు తెలియజేశారు.
‘‘ఆస్ట్రేలియా లో భారత క్రికెట్ జట్టు విజయం సాధించినందుకు ఎంతో సంతోషం గా ఉంది. క్రికెట్ క్రీడ పట్ల వారి ప్రేమ, వారి శక్తి ఆట పొడవునా కనిపిస్తూనే ఉంది. ఎంతో పట్టుదలతో, తిరుగులేని రీతిలో వారు తమ ప్రతిభ కనబరిచారు. భారత క్రికెట్ టీమ్ కు అభినందనలు. మీ భవిష్యత్ కృషి కి శుభాభినందనలు’’ అని ప్రధాన మంత్రి ట్విట్టర్ ద్వారా తమ సందేశం లో పేర్కొన్నారు.
- Narendra Modi
@narendramodi
We are all overjoyed at the success of the Indian Cricket Team in Australia. Their remarkable energy and passion was visible throughout. So was their stellar intent, remarkable grit and determination. Congratulations to the team! Best wishes for your future endeavours.
పంచాయతీరాజ్ మంత్రిత్వ శాఖ
గ్రామాల్లో కోవిడ్-19 వ్యాప్తి నిరోధానికి పంచాయతీల్లో చురుకైన చర్యలు
జిల్లా-గ్రామీణ స్థాయులలో నిత్యం బహిరంగ ప్రదేశాల పరిశుభ్రత
అనాథలు, వలసకార్మికుల కోసం ఆశ్రయాలు.. క్వారంటైన్ కేంద్రాలు
పేదలకు రక్షణ సామగ్రి.. ఆర్థిక సహాయం.. ఉచిత రేషన్.. అవగాహన పెంపు
దేశంలోని సుదూర ప్రాంతాల్లో కోవిడ్-19 వ్యాప్తిని అడ్డుకునేందుకు జిల్లా యంత్రాంగాలు, పంచాయతీలు అనేక చురుకైన చర్యలు తీసుకుంటున్నాయి. అదే సమయంలో దిగ్బంధం, సామాజిక దూరం నిబంధనలను కచ్చితంగా పాటించేలా కేంద్ర పంచాయతీరాజ్ మంత్రిత్వ శాఖ
సన్నిహితంగా పర్యవేక్షిస్తోంది. తదనుగుణంగా రాష్ట్ర ప్రభుత్వాలు, జిల్లా యంత్రాంగాలు, పంచాయతీలతో నిత్య సంబంధాలు నెరపుతోంది. ఈ నేపథ్యంలో వివిధ రాష్ట్రాల పరిధిలోగల పంచాయతీలలో చేపట్టిన అనుసరణీయ ఉత్తమాచరణ పద్ధతుల గురించి తెలుసుకుందాం:
ఉత్తరప్రదేశ్:
సిద్ధార్థనగర్ జిల్లాలోగల ఒక పంచాయతీలో ప్రజలకు ఒక పోస్ట్మ్యాన్ సూక్ష్మ ఏటీఎంద్వారా నగదు అందుబాటులో ఉంచుతున్నారు. మీరట్ డివిజన్లో నిరుపేద కుటుంబాలకు రూ.1,000 వంతున ఆర్థిక సహాయం అందిస్తున్నారు. వలస కార్మికులకు రేషన్/ఆహార ప్యాకెట్లు అందజేస్తున్నారు. మొత్తం 2,820 మంది పారిశుధ్య సిబ్బందికి వ్యక్తిగత రక్షణ సామగ్రి అందజేశారు.
కేరళ:
వివిధ పంచాయతీలు, పురపాలికలలో 1,304 సామాజిక వంటశాలలు ఏర్పాటయ్యాయి. కుటుంబశ్రీ పథకం లబ్ధిదారులు 300 కుట్టుపని కేంద్రాల్లో 18 లక్షల కాటన్ మాస్కులు తయారుచేసి పంపిణీ చేశారు. మరో 21 సూక్ష్మ సంస్థలు 2,700 లీటర్ల పరిశుభ్రత ద్రవం తయారుచేసి అందించాయి. కుటుంబశ్రీ సహకారంతో స్థానిక సంస్థలు 1.9 లక్షల వాట్సాప్ గ్రూపులద్వారా 22లక్షల మందితో ఇరుగుపొరుగు బృందాలను తయారుచేసి, ప్రజల్లో అవగాహన కల్పనకు కృషిచేస్తున్నారు.
దాద్రా-నాగర్ హవేలీ:
పంచాయతీల్లో పరిశుభ్రతతోపాటు నిత్యం ప్రజలకు అవగాహన కార్యక్రమాలు నిర్వహిస్తున్నారు. గ్రామీణ ప్రాంతాల్లో 1.32 లక్షల హస్తపరిశుభ్రత ద్రావకాలు, 17,400 మాస్కులు ఉచితంగా పంపిణీ చేశారు. దుకాణాలకు నిర్ణీతవేళలు నిర్దేశించి, వాటివద్ద సామాజిక దూరం పాటించేలా చూస్తున్నారు. అక్షయపాత్ర ఫౌండేషన్ ద్వారా పేదలకే కాకుండా వీధి జంతువులకూ ఆహారం అందిస్తున్నారు.
ఆంధ్రప్రదేశ్:
భారత వైద్య పరిశోధన మండలి సూచనలకు అనుగుణంగా రాష్ట్రంలో కోవిడ్-19 పీడితుల గుర్తింపు నిమిత్తం ప్రభుత్వం ఇంటింటి సర్వే చేపట్టింది. ఇందులో మూడోవిడత పూర్తయ్యేసరికి 1.47కోట్ల కుటుంబాలకుగాను 1.43కోట్ల కుటుంబాలపై సర్వే ముగియగా ఇప్పటిదాకా 32,349 మందిని ఆస్పత్రులకు పంపారు. వీరిలో 9,107 మందికి పరీక్షలు నిర్వహించాలని వైద్యులు సిఫారసు చేశారు. మరోవైపు ప్రభుత్వం ప్రజలకు 16కోట్ల మాస్కులను పంపిణీ చేయనుంది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఆగ్రో-ప్రాసెసింగ్ క్లస్టర్ల ప్రమోటర్లతో వీడియో కాన్ఫరెన్స్ లు నిర్వహించిన శ్రీమతి హరిసిమ్రత్ కౌర్ బాదల్
ఆగ్రో- ప్రాసెసింగ్ క్లస్టర్ పథకం కింద 36 ప్రాజెక్టుల సమీక్ష
చేపట్టిన ప్రాజెక్టులకు నెలవారీ వర్చువల్ తనిఖీలు
వ్యవసాయ ప్రాసెసింగ్ క్లస్టర్ల కోసం మౌలిక సదుపాయాల కల్పన పథకం కింద ఆహార ప్రాసెసింగ్ పరిశ్రమల మంత్రిత్వ శాఖ  మద్దతుతో కొనసాగుతున్న వ్యవసాయ ప్రాసెసింగ్ క్లస్టర్ల  ప్రమోటర్లతో కేంద్ర ఆహార ప్రాసెసింగ్ పరిశ్రమల మంత్రి శ్రీమతి హరిసిమ్రత్ కౌర్ బాదల్, వీడియో సమావేశాలు నిర్వహించారు. కేంద్ర ఎఫ్పిఐ సహాయ మంత్రి, శ్రీ రామేశ్వర్ తేలి కూడా ఈ సమావేశాల్లో పాల్గొన్నారు.
అస్సాం, ఆంధ్రప్రదేశ్, బీహార్, గుజరాత్, హర్యానా, హిమాచల్ ప్రదేశ్, జమ్ము కశ్మీర్ , కర్ణాటక, కేరళ, మధ్యప్రదేశ్, మహారాష్ట్ర, పంజాబ్, రాజస్థాన్, తమిళనాడు, ఉత్తరాఖండ్, ఉత్తరప్రదేశ్ రాష్ట్రాల్లో మంత్రిత్వ శాఖ ఆమోదించిన 36 ప్రాజెక్టులు సమీక్షించారు. ప్రమోటర్లు కేంద్ర ఆహార ప్రాసెసింగ్ పరిశ్రమల మంత్రితో సంభాషించారు. ప్రాజెక్టుల అమలులో తమ అనుభవాలను / సమస్యలను పంచుకున్నారు.
శ్రీమతి హరిసిమ్రత్ కౌర్ బాదల్ మాట్లాడుతూ ఈ ప్రాజెక్టులలో అవసరమైన ప్రత్యక్ష పరిశీలనకు ప్రత్యామ్నాయంగా తమ మంత్రిత్వ శాఖ ఒక కొత్త యంత్రాంగాన్ని రూపొందించిందన్నారు. ఇన్ఫర్మేషన్ టెక్నాలజీ సాధనాలను పెంచడం ద్వారా నెలవారీ వర్చువల్ తనిఖీలు జరుగుతున్నాయి. ఒక ప్రాజెక్ట్ పురోగతిని పర్యవేక్షించడం, మూల్యాంకనం చేయడం వర్చువల్ తనిఖీ నమూనాను అనుసరించడం ద్వారా ఒక బృందం నిర్వహిస్తుంది అని తెలిపారు. .
జూన్ 17, 18 న జరిగిన ఎపిసి పథకం సమీక్ష సమావేశాలు, ఇప్పటికే ఉన్న ప్రాజెక్టులను నిశితంగా సమీక్షించడానికి MoFPI చే సమన్వయం చేయబడిన ఆన్లైన్ సమావేశాల కొనసాగింపుగా ఉన్నాయి. ప్రాజెక్టుల ప్రమోటర్లకు సహాయం చేయడానికి కార్యకలాపాలు, కార్మిక, లాజిస్టిక్స్ సమస్యలకు సంబంధించిన ఇతర అంశాలను కూడా పరిగణనలోకి తీసుకున్నారు. అందువల్ల, లాక్డౌన్ పరిమితుల కారణంగా ప్లాంట్ మరియు యంత్రాల సంస్థాపన ఆలస్యం కావడంతో అనేక ప్రాజెక్టులకు పూర్తి తేదీ పొడిగింపు ఇచ్చారు.
ఆన్లైన్, ఇతర వర్చువల్ మార్గాల ద్వారా ప్రాజెక్టుల ఆమోదం, సమీక్ష కోసం ఎంఓఎఫ్పిఐ ఇంటర్ మినిస్టీరియల్ సమావేశాలను నిర్వహిస్తోంది. దీనితో పాటు, పరిశ్రమల సంఘాలు, వివిధ వాటాదారులు, ప్రాజెక్టుల ప్రమోటర్లు లేవనెత్తిన వివిధ సమస్యలు, ఆందోళనలను మంత్రిత్వ శాఖ తన ప్రత్యేక టాస్క్ఫోర్స్తో చురుకైన విధానంతో పరిష్కరిస్తోంది.
సంబంధిత పథకాల కింద సబ్సిడీ కోసం దరఖాస్తులను స్వీకరించడానికి, ప్రాసెస్ చేయడానికి, మంజూరు చేయడానికి ప్రత్యేక పెట్టుబడి పోర్టల్, 'సంపద' మంత్రిత్వ శాఖ కలిగి ఉంది.
(Visitor Counter : 130
ఆయుష్
100 రోజుల కౌంట్డౌన్ రూపంలో యోగా మహోత్సవ్ 2023తో ప్రారంభం కానున్న 9వ అంతర్జాతీయ యోగా దినోత్సవం
గ్రామ పంచాయతీ/గ్రామసభల భాగస్వామ్యం ద్వారా దేశంలోని ప్రతి గ్రామానికి యోగాను తీసుకెళ్లడంపై దృష్టి పెట్టిన ఐడీవై 2023
మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగాతో  కలిసి, మార్చి 13, 14 తేదీల్లో దిల్లీలోని తల్కటోరా స్టేడియంలో యోగా మహోత్సవ్ 2023ను ఆయుష్ మంత్రిత్వ శాఖ నిర్వహించనుంది. మార్చి 15, 2023న ఎండీఎన్ఐవైలో మహోత్సవ్ తర్వాతి యోగా కార్యశాలలను నిర్వహిస్తుంది. జీ20 కూటమికి భారతదేశం అధ్యక్షత వహిస్తున్న నేపథ్యంలో, "వసుధైవ కుటుంబం" ఆధారంగా "ఒకే ప్రపంచం, ఒకే ఆరోగ్యం" అనే అంశంతో ప్రపంచ సమాజాన్ని అనుసంధానించడానికి ప్రయత్నించడం ఈ సంవత్సరం అంతర్జాతీయ యోగా దినోత్సవం  ఉద్దేశం. ప్రపంచ స్థాయి వ్యాప్తి కార్యక్రమాలతో పాటు, గ్రామ పంచాయతీలు/గ్రామసభలు చురుకుగా పాల్గొనేలా చేయడం ద్వారా దేశంలోని ప్రతి గ్రామానికి యోగాను తీసుకెళ్లడంపై ఐడీవై దృష్టి సారిస్తుంది.
కేంద్ర ఆయుష్ మంత్రి శ్రీ శర్వానంద సోనోవాల్ యోగా మహోత్సవ్ 2023ను ప్రారంభిస్తారు. కేంద్ర సాంస్కృతిక & పర్యాటక శాఖ మంత్రి శ్రీ జి.కిషన్ రెడ్డి, మణిపూర్ ముఖ్యమంత్రి శ్రీ బీరెన్ సింగ్, ఆయుష్ శాఖ సహాయ మంత్రి డాక్టర్ ముంజపరా మహేంద్రభాయ్ కాలుభాయ్, బెంగళూరు ఎస్వీవైఏఎస్ఏ కులపతి డా.హెచ్.ఆర్. నాగేంద్ర, రాజస్థాన్లోని తేరాపంత్ సమాజ్కు చెందిన శ్రీ మునిశ్రీ కమల్ కుమార్, ఆయుష్ మంత్రిత్వ శాఖ కార్యదర్శి వైద్య రాజేష్ కోటేచా, ఇతర ప్రముఖుల సమక్షంలో ఈ కార్యక్రమం ప్రారంభం అవుతుంది.
9వ అంతర్జాతీయ యోగా దినోత్సవం 2023కు జ్ఞాపికగా 100 రోజుల ముందు ప్రారంభమయ్యే కార్యక్రమం యోగా మహోత్సవ్ 2023. ఈ సంవత్సరం, యోగాలోని విభిన్న కోణాలు, ప్రయోజనాలకు విస్తృత ప్రచారం కల్పించడానికి యోగా మహోత్సవ్-2023 నిర్వహిస్తున్నారు. ప్రపంచవ్యాప్తంగా ఆరోగ్యం, శ్రేయస్సు, శాంతిని పెంపొందించేలా సామూహిక ఉద్యమాన్ని ప్రారంభించండం దీని ఉద్దేశం. కౌంట్డౌన్ ప్రారంభ సూచికగా దిల్లీ ఎన్సీఆర్లోని 100 ప్రదేశాల్లో సామూహిక యోగా ప్రదర్శనలు/కార్యక్రమాలు జరుగుతాయి. దేశవ్యాప్తంగా 100 రోజులు, 100 నగరాలు, 100 సంస్థల కార్యకలాపాల ద్వారా కొనసాగుతుంది.
ప్రముఖ యోగా గురువులు, ఆయుష్ నిపుణులు, ప్రతినిధులు, ప్రజల ఉత్సాహానికి, ఉపన్యాసాలకు సాక్ష్యంలా యోగా మహోత్సవ్ 2023 నిలుస్తుంది.
మూడు రోజుల యోగా మహోత్సవ్ 2023లో యోగా గురువులు, ఉప కులపతుల సదస్సులు, చర్చలు/ఉపన్యాసాలు ఉంటాయి. ప్రముఖ సంస్థల అధిపతులు తమ అనుభవాలను ఇందులో పంచుకుంటారు. రాష్ట్రాలు/యూటీల ఆయుష్ సదస్సు, యోగాభ్యాసాలు, యోగా లయబద్ధ ప్రదర్శన, క్విజ్/ప్రసంగాలు/పోస్టర్ రూపకల్పనలు, వై బ్రేక్ & సీవైపీ ప్రదర్శనలు కూడా ఉంటాయి.
ఈ సంవత్సరం యోగా మహోత్సవంలో అంగన్వాడీ కార్యకర్తలు/ఆశా వర్కర్లు/స్వయం సహాయక బృందాలు, ఆయుష్ ఆరోగ్య కేంద్రాలు, నివాసుల సంక్షేమ సంఘాలు, మహిళా సంక్షేమ సంస్థలు, పోస్ట్ గ్రాడ్యుయేట్ విభాగాలు/విశ్వవిద్యాలయాలు/యోగా విశ్వవిద్యాలయాలు/యోగా కళాశాలలు & సంస్థలు, ఆయుర్వేద, సిద్ధ హోమియోపతి & యునాని కళాశాలలు, నేచురోపతి & యోగా కళాశాలలు, పాఠశాలల, పరిశోధన మండళ్లు/జాతీయ సంస్థలు/ఎన్సీఐఎస్ఎం/ఎన్సీహెచ్/పీసీఐఎం&హెచ్/ఎన్ఎంపీబీ, ఇతర వర్గాలు చురుగ్గా పాల్గొంటాయి.
భారతదేశంలో ఐడీవైకి నోడల్ మంత్రిత్వ శాఖగా ఉన్న ఆయుష్ మంత్రిత్వ శాఖ, గత ఎనిమిది అంతర్జాతీయ యోగా దినోత్సవాలను నిర్వహించడంలో ముందుంది. ఈ యోగా దినోత్సవాలు గొప్ప ఉత్సాహాన్ని, ప్రపంచవ్యాప్త మద్దతును పొందాయి. మొత్తం భారత ప్రభుత్వ యంత్రాంగ విధానం & మద్దతుతో, ప్రపంచవ్యాప్తంగా యోగా సందేశాన్ని వ్యాప్తి చేసేలా గత 8 సంవత్సరాలుగా సాధించిన పురోగతిని ముందుకు తీసుకెళ్లేందుకు వివిధ కార్యక్రమాలను మంత్రిత్వ శాఖ ప్రారంభించింది.
ఆయుష్
హోమియోపతి, సంప్రదాయ వైద్య విధానంలో అంతర్జాతీయ సహకారం
భారతప్రభుత్వానికి చెందిన ఆయుష్ మంత్రిత్వశాఖ, 11 విదేశీ భాగస్వామ్య సంస్థలతో ఎం.ఒ.యులు కుదుర్చుకునేందుకు సెంట్రల్ కౌన్సిల్ ఫర్ రిసెర్చ్ ఇన్ హోమియోపతి సంస్థకు అనుమతి ఇచ్చింది. అవి షారె జెడెక్ మెడికల్ సెంటర్ , యూనివర్సెడిడాడ్ మైమోనైడ్స్, కాలేజ్ ఆఫ్ హోమియోపత్స్ ఆఫ్ ఒనటారియో, విస్ హామ్-సైంటిఫిక్ సొసైటీ ఫర్ హోమియోపతి , ఫెడరల్ యూనివర్సిటీ ఆఫ్ రియో డి జెనీరియో , నేషనల్ సెంటర్ ఫర్ నాచురల్ ప్రాడక్ట్స్ రిసెర్చ్ , హోమియోపథిక్ ఫార్మకోపియా కన్వెన్షన్ ఆఫ్ ది యునైటెడ్ స్టేట్స్ , నేషనల్ ఇన్స్టిట్యూట్ ఆఫ్ ఇంటిగ్రేటివ్ మెడిసిన్ , ఇన్స్టిట్యూట్ ఫర్ ద హిస్టరీ ఆఫ్ మెడిసిన్ - రాబర్ట్ బాచ్ ఫౌండేషన్ , రాయల్ లండన్ హాస్పిటల్ ఆఫ్ ఇంటిగ్రేటెడ్ మెడిసిన్,నేషనల్ స్కూల్ ఆఫ్ మెడిసిన్ అండ్ హోమియోపతి  ఉన్నాయి. హోమియో పతి వైద్యాన్ని అంతర్జాతీయంగా ప్రోత్సహించడానికి, ప్రచారం చేయడానికి ఈ సంస్థలతో ఎం.ఒ.యులు కుదర్చుకుంది.
ఆయుష్ మంత్రిత్వశాఖ సంప్రదాయ వైద్యం, హోమియో కు సంబంధించి పరస్పర సహకారానికి అవగాహనా ఒప్పందం కుదుర్చుకుంటున్నది. భారత ప్రభుత్వం దేశం నుంచి దేశంతో సంప్రదాయ వైద్యంలో పరస్పర సహకారానికి 25 అవగాహనా ఒప్పందాలు కుదుర్చుకుంది. ఇలా ఒప్పందాలు కుదుర్చుకున్న దేశాల జాబితాలో నేపాల్, బంగ్లాదేశ్, హంగరీ, ట్రినిడాడ్ ,టొబాగో, మలేసియా, మారిషస్, మంగొలియా, తుర్క్మెనిస్తాన్, మయన్మార్, జర్మని, ఇరాన్, సావో టోమ్ అండ్ ప్రిన్స్, ఈక్వెటోరియల్ గినియా , క్యూబా, కొలంబియా, జపాన్ , బొలీవియా, గాంబియా, రిపబ్లిక్ ఆఫ్ గునియా, చైనా ,సెంట్ విన్సెంట్ అండ్ ది గ్రెనాడినెస్, సూరినామ్, బ్రెజిల్, జింబాబ్వే ఉన్నాయి.
సమష్టి పరిశోధన,సంప్రదాయ వైద్యం అభివృద్ధికి సంబంధించి 31 విదేశీ సంస్థలతో అవగాహనా ఒప్పందాలపై సంతకాలు రిగాయి. వీటిలో అమెరికా, జర్మనీ, యుకె, కెనడా, అర్జెంటీనా, ఇజ్రాయిల్, మలేసియా, బ్రెజిల్, ఆస్ట్రేలియా, ఆస్ట్రియా, తజకిస్తాన్, సౌదీ అరేబియా, ఈక్వెడార్, జపాన్, ఇండొనేసియా, రియూనియన్ ఐలండ్, మెక్సికో, హంగరీ ఉన్నాయి. విదేశీ సంస్థలు, విశ్వవిద్యాలయాలలో ఆయుష్ అకడమిక్ పీఠాలను ఏర్పాటు చేసేందుకు 13 ఎం.ఒ.యులు కుదిరాయి. ఇందులో హంగరీ, లాత్వియా, మారిషస్, బంగ్లాదేశ్, రష్యా, వెస్ట్ ఇండీస్ థాయిలాండ్, ,ఇండొనేసియా, స్లొవేనియా, అర్మీనియా, అర్జెంటీనా, మలేసియా, దక్షిణాఫ్రికా ఉన్నాయి.
ఈ సమాచారాన్ని ఆయుష్ శాఖ మంత్రి శ్రీ శర్వానంద్ సోనోవాల్ రాజ్యసభకు ఇచ్చిన లిఖిత పూర్వక సమాధానంలో తెలిపారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఆన్లైన్ అమ్మకాల్లో కాగితపు సంచులను ఉపయోగిస్తూ ప్రజల ప్రశంసలు అందుకుంటున్న కేవీఐసీ
"ఖాదీ అండ్ విలేజ్ ఇండస్ట్రీస్ కమిషన్" , రెండు నెలల క్రితం ఈ-కామర్స్ రంగంలోకి అడుగు పెట్టింది. ఆన్లైన్లో వచ్చిన ఆర్డర్లను పంపిణీ చేయడానికి, చేతితో తయారు చేసిన కాగితపు సామగ్రిని ఉపయోగిస్తోంది. తన “గ్రీన్ కెమిస్ట్రీ” నినాదంతోపాటు, ప్లాస్టిక్ కాలుష్యాన్ని నివారించడానికి కాగితపు సంచులు ఉపయోగిస్తోంది.
ద్రవరూపంలో ఉన్న సామగ్రి తప్ప మిగిలిన వస్తువులను వినియోగదారులకు అందించడానికి, చేతితో తయారు చేసిన కాగితపు సంచులు, అట్టపెట్టెలను కేవీఐసీ ఉపయోగిస్తోంది. ఫేస్ మాస్కులను ప్యాక్ చేయడానికి, ఉత్తమ పరిశుభ్రత కోసం ప్లాస్టిక్ను కేవీఐసీ ఉపయోగిస్తోంది. ఈ ప్లాస్టిక్ బదులు, అరటి నారతో చేతితో తయారు చేసిన కాగితపు సంచులను ప్రత్యేకంగా రూపొందించింది. త్వరలోనే వీటిని ఉపయోగించనుంది.
వస్తువులను ప్యాక్ చేయడానికి వివిధ ఈ-కామర్స్ సంస్థలు ప్లాస్టిక్ను విపరీతంగా వినియోగించడాన్ని నిలువరిస్తూ జాతీయ హరిత ట్రైబ్యునల్ ఆదేశాలు ఇచ్చిన నేపథ్యంలో, కేవీఐసీ కాగితపు సంచుల నిర్ణయం ప్రాధాన్యత సంతరించుకుంది. ఈ-కామర్స్ సంస్థల ప్లాస్టిక్ కాలుష్యాన్ని అడ్డుకోవడానికి చర్యలు తీసుకోవాలని కేంద్ర కాలుష్య నియంత్రణ బోర్డును కూడా ట్రైబ్యునల్ ఆదేశించింది.
కాగితపు సంచులు, అట్టెపెట్టెల వినియోగం ద్వారా, అటు పర్యావరణ రక్షణ, ఇటు ఉపాధిని కేవీఐసీ కల్పిస్తోంది. ఈ కాగితపు సామగ్రిని, జైపూర్లోని తనకు చెందిన 'కుమారప్ప నేషనల్ హ్యాండ్మేడ్ పేపర్ ఇన్స్టిట్యూట్'లో తయారు చేయిస్తోంది. దీనివల్ల అదనపు ఉపాధి సాధ్యమవుతోంది.
"ఖద్దరు దుస్తులు ప్రపంచంలోనే అత్యంత పర్యావరణహిత వస్త్రాలు. కేవీఐసీ ఏ కార్యక్రమం చేపట్టినా ప్రకృతి రక్షణను ముఖ్యాంశంగా పరిగణిస్తుంది" అని ఆ సంస్థ ఛైర్మన్ శ్రీ వినయ్ కుమార్ సక్సేనా తెలిపారు.
జాతీయ హరిత ట్రైబ్యునల్ ఇటీవల ఇచ్చిన ఆదేశాలకు సంబంధించి మీడియా ప్రతినిధులు అడిగిన ప్రశ్నలకు సమాధానమిస్తూ, "ఖద్దరు ఉత్పత్తులు సహజమైనవి. వినియోగదారులకు ఖద్దరు ఉత్పత్తులను చేర్చడానికి కాగితపు సంచులు ఉపయోగించడం, అత్యుత్తమ పర్యావరణ స్పృహతో కూడిన మార్గం. కాగితపు సంచులు, అట్టపెట్టెలు ప్లాస్టిక్ కన్నా బరువుగా ఉంటాయి. కాగితపు సంచులు తయారు చేయించడానికి అయ్యే ఖర్చుతోపాటు, వీటి రవాణా ఖర్చు కూడా ఎక్కువగా ఉంటుంది. ఆ భారాన్ని వినియోగదారులపై మోపకుండా కేవీఐసీనే భరిస్తోంది" అని సక్సేనా చెప్పారు.
కాగితపు సంచుల ద్వారా ఆర్డర్లు పంపిణీ చేయడంపై, వినియోగదారుల నుంచి కేవీఐసీ ప్రశంసలు అందుకుంటోంది. "కేవీఐసీ ద్వారా అట్టపెట్టెలో వస్తువులను అందుకోవడం సంతోషంగా ఉంది. ఈ రెండు నెలల్లో కేవీఐసీకి నేను చాలా ఆర్డర్లు పెట్టాను. ఒక్కసారి కూడా ప్లాస్టిక్ ప్యాకింగ్ అందుకోలేదు" అని జోధ్పూర్ వాసి సుమిత్ మాధుర్ చెప్పారు.
"కాగితపు సంచుల వాడకం పర్యావరణ స్పృహతో కూడిన ప్రయత్నం. ప్లాస్టిక్ కాలుష్యాన్ని నివారించడానికి కేవీఐసీ అత్యంత తక్కువగా ప్లాస్టిక్ వినియోగిస్తోంది. ఇది అభినందనీయం" అని కర్ణాటకకు చెందిన అల్కా భార్గవ్ చెప్పారు. కేవీఐసీకి, దిల్లీ తర్వాత కర్ణాటక నుంచే ఎక్కువగా అన్లైన్ ఆర్డర్లు వస్తున్నాయి.
ప్రధాన మంత్రి కార్యాలయం
మూల స్థానం నుండి సరకుల ను రవాణా చేయడం లో రికార్డు ఆదాయాన్ని సంపాదించినందుకు దక్షిణ మధ్య రైల్ వే ను ప్రశంసించిన ప్రధాన మంత్రి
సరకుల ను మూల స్థానం నుండి రవాణా చేయడం లో రికార్డు ఆదాయాన్ని సంపాదించినందుకు గాను దక్షిణ మధ్య రైల్ వే ను ప్రధాన మంత్రి శ్రీ నరేంద్ర మోదీ ప్రశంసల ను వ్యక్తం చేశారు. దక్షిణ మధ్య రైల్ వే ఆరంభం అయినప్పటి నుండి చూస్తే ఈ విధమైన ఆదాయార్జన ఇదే అత్యధికం అని చెప్పాలి.
దక్షిణ మధ్య రైల్ వే చేసిన ట్వీట్ కు ప్రత్యుతతరం గా ప్రధాన మంత్రి తాను కూడా ఒక ట్వీట్ లో -
‘‘మంచి సరళి. ఆర్థిక వృద్ధి కి కూడా శుభ పరిణామం.’’ అని పేర్కొన్నారు.
(